**TANTÁRGYI KÖVETELMÉNYEK**

|  |  |
| --- | --- |
| **Tantárgy neve** | **Műveltségi területi csoportos tanítási gyakorlat II.** |
| **Tantárgy kódja** | **TAB1910** |
| **Meghirdetés féléve** | **7.** |
| **Kreditpont** | **3** |
| **Heti kontaktóraszám (elm. + gyak.)** | **0+3** |
| **Félévi követelmény** | **G** |
| **Előfeltétel (tantárgyi kód)** | **TAB1908** |
| **Tantárgyfelelős neve és beosztása** | **Sitkuné dr. Görömbei Cecília**  **főiskolai docens** |
| **Tantárgy oktatója és beosztása** | **Árva Monika** |
| **Tantárgyfelelős intézet kódja** | **OTI** |

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy

**Az értékelés módja, ütemezése:**

1. **Az értékelés módja:**
2. **Csoportos tanítási gyakorlat**

A hallgató a szorgalmi időszakban hétről-hétre köteles a szaknapon megjelenni, a szakvezető bemutató óráin, a csoport előtti tanítási órákon és az azt követő elemző-értékelő-előkészítő foglalkozáson részt venni, az ott látottakról feljegyzéseket készíteni, majd az óratervezeteket elkészíteni. Ezeket a szakvezető tanár folyamatosan ellenőrzi.

A szaknapról való hiányzásról -amennyiben lehetséges- a hallgató előre értesíti a szakvezetőt, a hiányzás okát (orvosi) igazolással bizonyítja.

**Az írásbeli munkák (önálló óratervezetek) leadási határideje:**

E-mailben vasárnap estig, papíron hétfőn délig!

Minden egyes írásbeli munka osztályozásra kerül. Ha nem megfelelő minőségű a leadott óratervezet, akkor a szakvezető azt visszaadja a hallgatónak, aki a megadott határidőn belül köteles a kért korrekciókat elvégezni, majd bemutatni. Amennyiben határidőre nem készíti el a hallgató az óratervezetet, akkor azt legkésőbb 1 héten belül pótolni köteles! Ennek elmulasztása elégtelen érdemjeggyel minősül. Kettőnél több hiányzó vagy késve beadott óraterv a tantárgy félévi érvénytelenségét vonja maga után!

**A tananyag kijelölése:**

* Egy héttel a csoportos tanítási gyakorlaton.
* A félév során a szakvezetői segítség csökken, egyéni igényekhez és képességekhez igazodik.
* **A szakvezető megoldási javaslata**:
* Folyamatos a tanítási gyakorlat előtt és alatt. Az átnézett és kijavított óratervezetek és vázlatok alapján a szakvezető megoldási javaslatokat tesz, amelyeket a hallgató köteles figyelembe venni a tanítási órák megtartása során.
* A hallgató tudatosan törekszik a tanítási-tanulási folyamat önálló megszervezésére, a komplex látásmód kialakítására, fejlesztésére (tantárgyi koncentráció). Tudatosan megtervezi a tanítási órák céljainak megfelelő módszereket és taneszközöket, a tanórát logikusan építi fel az előzetes ismeretek megismerésével, elsajátításával és figyelembevételével.
* A hallgató célszerűen legyen jártas a digitális és az online eszközök használatában a tanítási órán.
* Igyekezzen kihasználni a szociális kompetenciák fejlesztését.
* **A csoport előtti tanítás elemzése**:
* A tanító elemzi a tartott órát, amelyre a csoport tagjai megteszik reflexióikat, valamint építő szándékú javaslatok megfogalmazására és összegzésre kerül sor a szakvezető irányításával.
* A látott tanítási óra értékelése érdemjeggyel történik.

1. **Egyéni tanítási gyakorlat:**

* A kapcsoló órák hospitálását követően **4 önálló óra megtartása** a választott műveltségi terület tárgyból (hon- és népismeret, társadalom és állampolgári ismeretek) 5-6. osztályban.
* **Írásbeli munkák, óravázlatok leadási határideje**:
* Legkésőbb az egyéni tanítási óra megtartása előtt 2 nappal!
* Az óraterv pontosan elkészített fejlécből és óramenetből áll.

**Az egyéni tanítási gyakorlat menete:**

* **A tananyag kijelölése**: A szakvezető által kijelölt új lecke kijelölése, az új ismeretek megbeszélése személyesen (előre egyeztett időpontban), valamint interneten, telefonon keresztül.
* **Szakvezetői megoldási javaslatok**: A hallgató köteles a szakvezető által, a megírt hallgatói vázlat javításakor tett szakvezetői javaslatokat, módosításokat figyelembe venni, az óravázlatokban módosítani.
* **A tanítási órák előkészítése**:

-vázlatíráshoz szükséges információk és segítség megadása;

-a megoldási javaslat alapján az óraterv megtekintése, pontosítása;

-kapcsolóóra biztosítása.

* A szakvezető minden egyes tanítási órát megbeszél a hallgatóval, majd azokat külön-külön is érdemjeggyel értékeli.

1. **A félévközi ellenőrzések követelményei:**

Részvétel és az aktivitás a szaknapokon, a hallgató által megtartott tanítási órákra történő felkészülés, megvalósítás, önreflexió, az óratervezetekre és a megtartott tanítási órákra kapott érdemjegyek alapján.

* **Az értékelés szempontjai**:

-A félév során értékelésre kerülnek az előkészületi tervezetek, ezért fontos az írásbeli munkák megléte.

-Megfelelő színvonalú előkészületi óravázlatok írása, tanítási órák tervezése és vezetése még a kéthetes tanítási gyakorlat ideje alatt is.

-Aktív részvétel az órák előkészítésében, elemzésében, a tanulói tevékenységek és teljesítmények szakszerű értékelésében.

-Részvétel a szaknapokon még a kéthetes tanítási gyakorlat alatt is. Az óratervek hiánytalan megléte.

-Beszámításra kerül a félévi szorgalom, felkészültség, aktivitás, jelenlét, szakszerűség, pontosság, valamint a szorgalmi időszakban szerzett összes érdemjegy.

**Az értékelés szempontjai:**

1. **A tanított órák után:**

* óraterv,
* felkészültség, szaktudás,
* a tervezett célok, feladatok megvalósítása,
* óravezetés,
* kapcsolatteremtés a tanulókkal,
* rugalmasság, spontaneitás,
* fegyelmezés,
* szemléltetés,
* értékelési módok, alkalmazott módszerek, munkaformák alkalmazása,
* önreflexió,
* határidők pontos betartása.

1. **A félév végén az érdemjegy kialakításának módja**:

* a hallgató önértékelése,
* a szakvezető összesítő értékelése (Csak a megtartott tanítási órát értékelheti és számíthatja be a szakvezető, amelyen személyesen részt vett.)
* Amennyiben kettőnél több hiányzó vagy késve beadott óraterv elégtelen minősítésű, a félév elégtelen gyakorlati jeggyel zárul!

Elégtelen gyakorlati jegy javítása a tantárgy gyakorlati jellege miatt nem lehetséges.

Nyíregyháza, 2019. szeptember 9.

Árva Monika

szakvezető